《赐金园感赋》
清代·鲁之裕

赐金园里百花深，独客支筇可意寻。露竹半含春晓泪，雪蕉孤意岁寒心。

双溪印月思持鉴，一径飞泉想沛霖。尤惜老梅生远谷，未随桃李艳芳林。

作者简介：湖北麻城人，字亮侪。康熙间举人。雍正间作令河南，与总督田文镜不洽，屡被劾，然田亦服其为人。乾隆间官至直隶清河道。精通水利，浚畿南河道七百余。尝编《明诗选》，另著有《长芦盐法志》。